
Da li je zabranjeno konzumiranje mesa kurbana koji ljudi povedu pa se u putu razboli?


* 
* 
* 
* 
* 
* 
* 

 
Da li je zabranjeno konzumiranje mesa kurbana koji ljudi povedu pa se u putu razboli?

Musa b. Selema el-Huzeli pripovijedao je: “Sinan b. Selema i ja pošli smo na umru. Sinan je poveo devu kao ***[kurban](https://pitajucene.com/search/kurban/questions/ "Pretraži pitanja o kurbanu")***, međutim, ona je, iznurena, u putu stala. Nije znao šta će s njom učiniti, jer je stala na pola puta. Rekao je: ‘Ako stignem u Meku, o tome ću se dobro raspitati.’ Kada je bilo jutro, stigli smo u mjesto El-Batha, pa mi reče: ‘Pođi sa mnom kod Ibn Abbasa, da mu ispričamo šta se desilo.’ Nakon što je Sinan ispričao šta se desilo, Ibn Abbas mu reče: ‘O tome si upitao onoga koji zna! ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, poslao je čovjeka i zadužio ga sa šesnaest deva. Čovjek je otišao, ali se vratio i rekao: ‘Allahov Poslaniče, šta ću učiniti ako koja od njih malaksa u putu?’ Resulullah, sallallahu alejhi ve sellem, odgovori mu: ‘Zakolji je, potom ono što je okačeno o njen vrat zamoči u krv i  namaži njeno lice i vrat, i nemoj konzumirati njeno meso, niti iko od tvog društva. ”


Propisi u vezi s poglavljem


Prvo, šafijski autoritet En-Nevevi zapisao je sljedeće: “Kada kurban malaksa, obaveza ga je zaklati i njegovo meso ostaviti siromasima, a čovjeku i njegovom društvu u karavanu zabranjeno je konzumiranje njenog mesa. Konzumiranje toga mesa zabranjeno je onome ko se nalazi u njegovoj skupini i druži se s njime, i onome ko je u njegovoj skupini, ali se ne druži s njime. Ovo je zabranjeno zbog preventive, jer ako bi njegovo društvo raspolagalo tim mesom, ono bi se pokvarilo prije nego što bi dospjelo onome kome je namijenjeno.”


Drugo, s tim u vezi, imam Eš-Ševkani kaže sljedeće: “Iz vanjskog značenja hadisa vidi se da nema razlike između dobrovoljnog i obaveznog kurbana.” “Neko će možda reći: ‘Ako ne dopuštate putnicima karavana konzumiranje toga mesa i kažete da ga treba ostaviti na otvorenom, pojest će ga divlje zvijeri, i to se smatra rasipanjem imetka!’ A odogovor na to glasi: to nije bacanje imetka, jer pustinjaci pretežno idu po odmaralištima hadžija i kupe ono što oni ostave, a nekad se desi da na to mjesto ubrzo stigne drugi karavan”, ističe imam Eš-Ševkani.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


